# Instrukser – Generelle hygiejniske retningslinjer herunder forholdsregler ved smitsomme sygdomme

| **Situation** | Instruks |
| --- | --- |
| **Personalegrupper omfattet af instruksen** | Alt personale ansat på socialområdet i Randers kommune. |
| **Formål** | At sikre at personalet har viden om:   * Generelle hygiejniske forholdsregler * Hvor der kan indhentes instrukser om forholdsregler ved smitsomme sygdomme. |
| **Ansvar** | * Det er ledelsens ansvarat sikre en skriftlig instruks og korrekt opdatering af denne * Det er personalets ansvar at følge skriftlig instruks. |
| **Generelle hygiejniske retningslinjer, herunder, smitteveje, forebyggelse og værnemidler** | Bakterier og virus kan sprede smitsomme sygdomme blandt personale og borgere på bostedet.  Smittemåden er forskellige for de enkelte bakterier og virus, men de smitter oftest på en af nedenstående måder:  1. Kontaktsmitte  2. Dråbesmitte/luftbåren smitte  3. Blodbåren smitte  4. Fødemiddelbåren smitte  **Ad 1)** **Kontaktsmitte:**  Smitte, der forekommer ved direkte eller indirekte kontakt med det smittede personale eller borger.  Kontaktsmitte kan forebygges ved:   * Håndhygiejne * Brug af handsker ved risiko for kontakt med blod og andre sekreter * Brug af forklæde til relevante opgaver * Korrekte procedurer for rengøring og evt. desinfektion   Smitte der spredes via kontaktsmitte er bakterier fx tarm- og hudbakterier og visse virus.  **Ad. 2) Dråbesmitte/Luftbåren smitte:**  Smitte, der forekommer ved at indånde små mikrodråber med smittestof i.  Dråbesmitte forebygges ved:   * Håndhygiejne * Brug handsker og andre værnemidler såsom forklæde, langærmet kittel, mundbind, beskyttelsesbriller og/eller visir * Korrekte procedurer for rengøring og evt. desinfektion * Evt. Opfordre beboeren til at opholde sig i egen bolig indtil vedkommende er rask jf. Sundhedsstyrelsens anbefalinger om, at ”blive hjemme ved sygdom”.   Smitte der spredes via luften er fx Corona, forkølelse og influenza.  **Ad. 3) Blodbåren smitte:**  Smitte, der forekommer ved direkte kontakt med blod.  Ifølge Sundhedsstyrelsen skal der tages smitteforbyggende forholdsregler ved alle borgere uanset smittestatus.  Smitte med blod forebygges ved:   * Håndhygiejne * Brug af handsker * Forebyggelse af stikuheld   Smitte der spredes via blod er fx Hepatitis B & C samt HIV  **Ad. 4) Fødemiddelbåren smitte:**  Smitte, der forekommer i forbindelse med forkert håndtering af fødevarer, eller ved håndtering med urene hænder.  Smitte via fødevare forebygges ved:   * Håndhygiejne – håndvask er obligatorisk; suppleres evt. med hånddesinfektion * Evt. brug af handsker og forklæde * Beboere, der er ramt af kvalme/opkast, indtager måltider i egen lejlighed. * Korrekt opvarmning, nedkøling og opbevaring af fødevarer * Korrekte procedurer for rengøring og evt. desinfektion   Medarbejdere må ikke håndtere mad i tilfælde af:   * Væskende sår * Forkølelse/halsbetændelse   Det anbefales desuden, at man er sygemeldt i 48 timer efter ophør af mavetarminfektion med diarré og opkast. |
| **Kontakt til tværgående hygiejnesygeplejerske** | Ved behov for sparring i forhold til smitteforebyggelse i almindelighed og ved udbrud, kan Randers Kommunes tværgående hygiejnesygeplejerske kontaktes på telefon: 23 84 17 46 på hverdage mellem kl. 8-15. |
| **Supplerende information** | Læs og følg de interne instrukser for:   1. Instruks for korrekt håndhygiejne 2. Instruks for brug af værnemidler 3. Instruks for håndtering af genbehandling af udstyr og tekstiler 4. Instruks for håndtering af fødevarer   Ved behov yderligere viden om forholdsregler i forbindelse med konkrete sygdomme har MRSA-enheden i Region Midt bl.a. udarbejdet retningslinjer vedr. MRSA, CPO, fnat, influenza og norovirus <https://www.fagperson.auh.dk/afdelinger/klinisk-mikrobiologi/regional-mrsa-enhed-RM/generel-infektionshygiejne/> |
| **Litteraturreferencer** | Statens Serum Institut, Nationale Infektionshygiejniske Retningslinjer – Generelle forholdsregler for sundhedssektoren, 1. udgave 2017, <https://hygiejne.ssi.dk/NIRgenerelle>  Statens Serum Institut, Nationale Infektionshygiejniske Retningslinjer –Supplerende forholdsregler ved infektioner og bærertilstand i sundhedssektoren, 5.1. udgave 2019, <https://hygiejne.ssi.dk/NIRsupplerende> |
| **Udarbejdet den:**  **Udarbejdet af:**  **Sidst revideret:**  **Revideres inden:**  **Godkendt af:** | April 2019  Nynne Toftgaard tværgående hygiejnesygeplejerske, Grete Ølgaard Sygeplejerske, Anne Skov kvalitetssygeplejerske og Ghita Steenholt, Cand. Cur.  April 2023  Revideres efter behov og senest april 2025.  Centerledergruppen og Socialchefen |